title: Xizmat koʻrsatish - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 164/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikXizmat koʻrsatish
  Tizimdagi oʻzgarishlarning ushbu uzluksiz jarayoni
  xizmat
  koʻrsatish deb ataladi va tizimning butun xizmat koʻrsatish
  davri davomida amalga oshiriladi. Xizmat koʻrsatishning uchta
  shakli bor:
  • Xatolarni tuzatish (rejali xizmat koʻrsatish): har
  qanday murakkab dasturiy taʼminot ishlashida baʼzan
  xatolar kuzatiladi. Dasturiy taʼminotdagi xatolar “baglar”
  deb ataladi. Tizimni qoʻllab-quvvatlovchi xodimlar bu
  xatolarni topishi va ularni tuzatishi kerak.
  • Qoʻshimcha funksional imkoniyatlar (moslashuvchan
  xizmat koʻrsatish): har qanday tashkilotda oʻzgarishlar
  sodir boʻladi. Original muammo, uni tuzatish uchun
  yaratilgan tizim ishlay boshlagandan keyin oʻzgargan
  boʻlishi mumkin. Tizimdan boshqa qoʻshimcha vazifalar
  ham talab qilinishi mumkin. Masalan, avvalroq shu bobda
  keltirilgan misoldagi imtihon kengashi oʻz faoliyatini
  kengaytirib, boshqa mamlakatda ham ish boshladi,
  deylik. Ushbu mamlakat rasmiylari natijalarning nomzod
  boʻlgan markazlarga muvofiq emas, balki berilgan baholar
  tartibida taqdim etilishini istashi mumkin.
  • Samaradorlikni yaxshilash (mukammal xizmat
  koʻrsatish): tashkilotlar odatda jarayonlarni tezlashtirishni
  yoki ularning samaradorligini oshirishni istaydi. Yoki tizim,
  masalan, foydalanuvchilar bazasining kengayishi yoki
  qayta ishlanayotgan mahsulotlar soni koʻpayishi bilan
  shunchaki oʻzining dastlabki imkoniyatlaridan tashqariga
  chiqib ketgan boʻlishi mumkin. Tizim tahlilchisi ushbu
  muammolarni hal qilish usullari haqida oʻylashi kerak.
  Bu usullar uskunalarni oʻzgartirish (masalan, yuqori
  samaradorlikka ega serverlar; 7.05-rasmga qarang) yoki
  dasturiy taʼminotdagi oʻzgarishlar, masalan, tekis fayllar
  oʻrniga relyatsion maʼlumotlar bazasidan foydalanishdan,
  iborat boʻlishi mumkin.
  Ushbu moduldagi uchta dastur misollari ajratib
  koʻrsatilgan 1-savolga qarang. Keyin sinfingiz bilan ushbu
  dasturlarning har birida qanday auditoriya boʻlishi,
  foydalanuvchi va texnik yoʻriqnomalarning har birida
  qanday kontent boʻlishi kerakligini muhokama qiling.
  |
  | |